Document ID: 32008D0425

ODLOČBA KOMISIJE
z dne 25. aprila 2008
o določitvi standardnih zahtev za nacionalne programe izkoreninjenja, nadzora in spremljanja nekaterih živalskih bolezni, ki jih financira Skupnost in jih predložijo države članice
(notificirano pod dokumentarno številko C(2008) 1585)
(Besedilo velja za EGP)
(2008/425/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta 90/424/EGS z dne 26. junija 1990 o odhodkih na področju veterine (1) in zlasti člena 24(10) Odločbe,
ob upoštevanju naslednjega:
(1)
Odločba 90/424/EGS določa postopke, ki urejajo finančni prispevek Skupnosti za programe izkoreninjenja, nadzora in spremljanja živalskih bolezni in zoonoz. V skladu z navedeno odločbo se uvede finančni ukrep Skupnosti za povrnitev stroškov, ki so jih države članice imele s financiranjem nacionalnih programov izkoreninjenja, nadzora in spremljanja živalskih bolezni in zoonoz iz Priloge k navedeni odločbi.
(2)
Odločba 90/424/EGS določa, da morajo države članice vsako leto najpozneje do 30. aprila predložiti Komisiji letne ali večletne programe, katerih začetek je predviden naslednje leto in za katere želijo prejeti finančni prispevek Skupnosti.
(3)
Na podlagi člena 3 Odločbe 90/424/EGS, kakor je bila spremenjena z Odločbo 2006/965/ES, se lahko programi za enzootsko govejo levkozo (EBL) in bolezen Aujeszkega financirajo do 31. decembra 2010.
(4)
Odločba Komisije 2004/450/ES z dne 29. aprila 2004 o določitvi standardnih zahtev glede vsebine vlog za programe izkoreninjenja, spremljanja in nadzora živalskih bolezni, ki jih financira Skupnost (2), določa, da morajo države članice, ki želijo prejeti finančni prispevek Skupnosti za programe izkoreninjenja, spremljanja in nadzora nekaterih živalskih bolezni, predložiti vloge, ki vsebujejo nekatere informacije, določene v navedeni odločbi.
(5)
V Odločbi Komisije 2008/341/ES z dne 25. aprila 2008 o določitvi meril Skupnosti za nacionalne programe izkoreninjenja, nadzora in spremljanja nekaterih živalskih bolezni in zoonoz (3) so določena merila, ki jih morajo izpolnjevati nacionalni programi za odobritev Komisije v skladu s finančnim ukrepom Skupnosti iz člena 24(1) Odločbe 90/424/EGS.
(6)
Po sprejetju Odločbe 2008/341/ES in za nadaljnje izboljšanje postopkov predložitve in sprejetja ter ocene napredka med izvajanjem programov je treba posodobiti standardne zahteve glede vlog držav članic za finančni prispevek Skupnosti za nacionalne programe in jih uskladiti z navedenimi merili. Zaradi jasnosti je treba Odločbo 2004/450/ES razveljaviti in jo nadomestiti s to odločbo.
(7)
Ukrepi, predvideni v tej odločbi, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
(a)
Prilogi I k tej odločbi za:
-
govejo tuberkulozo,
-
govejo brucelozo,
-
brucelozo ovc in koz (B. melitensis),
-
bolezen modrikastega jezika na endemičnih območjih ali območjih visokega tveganja,
-
afriško prašičjo kugo,
-
vezikularno bolezen prašičev,
-
klasično prašičjo kugo,
-
vranični prisad,
-
pljučno kugo govedi,
-
steklino,
-
ehinokokozo,
-
trihinelozo,
-
verotoksično E. coli,
-
enzootsko govejo levkozo (EBL) in bolezen Aujeszkega;
(b)
Prilogi II k tej odločbi za salmonelozo (zoonotsko salmonelo);
(c)
Prilogi III k tej odločbi za transmisivne spongiformne encefalopatije (TSE) (govejo spongiformno encefalopatijo (BSE), praskavec in bolezen kroničnega hiranja (CWD));
(d)
Prilogi IV k tej odločbi za aviarno influenco pri perutnini in divjih pticah;
(e)
Prilogi V k tej odločbi za:
-
infekciozno hematopoetsko nekrozo,
-
infekciozno anemijo lososov,
-
spomladansko viremijo pri krapih (SVC),
-
virusno hemoragično septikemijo (VHS),
-
okužbo s Koi herpes virusom (KHV),
-
okužbo z Bonamia ostreae,
-
okužbo z Marteilia refringens,
-
bolezen belih pik pri rakih.
Člen 2
Odločba 2004/450/ES se razveljavi.
Člen 3
Ta odločba je naslovljena na države članice.
V Bruslju, 25. aprila 2008

Labels: 12
0
15
6